cyanic-selkie/wikianc huggingface dataset:
Stratosphär
D'Stratosphär, vum lat. strātum „Decken“ an (algriichesch Sprooch) sphaîra „Kugel“ ass déi zweet Schicht vun der Äerdatmosphär, si läit iwwer der Troposphär; dem Grenzberäich tëscht Stratosphär an Troposphär gëtt als Tropopaus bezeechent. Déi läit an enger Héicht tëscht ronn 8 Kilometer op de geographesche Polen a ronn 18 km um Equator. Iwwer der Stratosphär schléisst sech d'Mesosphär un, d'Grenz ass d'Stratopaus an enger Héicht vu 50 km. An der Stratosphär hëlt d'Temperatur mat der Héicht zou, woubäi dës Steigung an der ënneschter Stratosphär, bis ongeféier 20 Kilometer, nach ganz kleng ass. D'Zouhuele vun der Temperatur mat der Héicht ënnerscheet d'Stratosphär vun de Loftschichten drënner an driwwer. Deen ëmgdréinten Temperaturverlaf kënnt haaptsächlech dohier, well den Ozon an der Stratosphär d'UV-Stralung aus dem Sonneliicht absorbéiert an dobäi elektromagnetesch Stralung a Wäermt ëmwandelt. Am stäerksten ass d'Ophëtzen am Beräich vun der Ozonschicht, do geet d'Temperatur vun zirka –60 °C bis op knapps ënner 0 °C erop.
Duerch déi niddreg Temperatur an der Tropopaus kondenséiert atmosphäresche Waasserdamp bal vollstänneg aus, dofir gëtt et an der stratosphärescher Loft immens dréche Wolleken.
An der Stratosphär loosse sech och ageschränkt Wiederphänomene observéieren. Si sinn en Deel vun der Homosphär. D'Stratosphär gouf – genee wéi d'Tropopaus - am Joer 1902 vum franséische Meteorolog Léon-Philippe Teisserenc de Bort an dem Däitsche Richard Aßmann entdeckt. Haut gëtt si mat Fuerschungsfligere wéi d'Mjassischtschew M-55 „Geophysika“ oder der „ER-2“-Spezialausféierung vun Lockheed U-2, ënnersicht. Zanter Enn Juli 2010 flitt och den HALO, den zu Oberpfaffenhofen stationéiert ass wëssenschaftlech Flich. Den Halo ass eng Entwécklung op Basis vun der Gulfstream G550. .
2010 gouf och d'Cranfield Astrobiological Stratospheric Sampling Experiment gestart, dat mat enger Ballonsond Prouwen aus der Stratosphär sammelt, déi dann no Mikroorganismen ënnersicht ginn.
Canton de Monteux
De  ass eng franséisch administrativ Andeelung am Arrondissement Carpentras, am Departement Vaucluse an der Regioun Provence-Alpes-Côte d'Azur.
Canton de Cheval-Blanc
De  ass eng franséisch administrativ Andeelung an den Arrondissementer Apt an Avignon, am Departement Vaucluse an der Regioun Provence-Alpes-Côte d'Azur.
Kontinent (Museksgrupp)
Kontinent war eng lëtzebuergesch Museksgrupp.
Fabra Observatoire
De Fabra Observatoire ass en astronomeschen Observatoire um Biergréck vun der Serra de Collserola bei Barcelona, Katalounien.
Kontinent (Museksgrupp)
D'Grupp war 1992 speziell fir de Grand Prix gegrënnt ginn.
Fabra Observatoire
E gouf am Joer 1904 gegrënnt a gehéiert zu der Reial Acadèmia de Ciències i Arts de Barcelona. Seng Haaptaktivitéite sinn d'Studien iwwer Asteroiden an Koméiten. Et ass de véierteelsten Observatoire op der Welt, deen nach a Betrib ass.
Ptolemaeus (Moundkrater)
De Moundkrater Ptolemaeus - en ausgedeenten, 150 km grousse Rankbierg - läit bal an der Mëtt vun der äerdzougedréiter Säit vum Äerdmound. Hie läit an enger schwaach verkraterter Regioun tëscht de Fläche Sinus Medii an Mare Nubium.
Zesumme mat de Moundkratere Alphonsus an Arzachel bilt hien eng Aart Dräipunkt an der Mëtt vun der „Moundscheif“. Den opfälleg glate Kraterbuedem vum Ptolemaeus ass genee un d'Moundkrëmmung ugepasst an ass ganz mat Lava opgefëllt, en huet awer keen Zentralbierg. De Kraterrampli ass ëm déi 2400 m héich. Bannendran hu spéider Aschléi nach kleng Kratere gebilt, vun deenen een déiwe mat 9 km Duerchmiesser, den Ammonius am beschten ze gesinn ass. Direkt nërdlech vun him ass bei déiwem Sonnestand (kuckt Terminator) e staark erodéierte "Geeschterkrater" ze gesinn. De Ptolemaeus ass den eelste Krater an där Regioun. Säi Fong gëtt deelweis och mat Ausworf vum Krater Alphonsus bedeckt. D'Ränner vum Ptolemaeus an Alphonsus ginn duerch en opfällege System vu parallele Kanten a Grief geschnidden, déi „Imbrium Skulptur“ genannt gëtt, well si vum Mare Imbrium aus fortgeet.
Fabra Observatoire
De Koméit 32P/Comas Solá gouf do am Joer 1926 vum Josep Comas i Solà entdeckt.
Canton de Carpentras
De  ass eng franséisch administrativ Andeelung am Arrondissement Carpentras, am Departement Vaucluse an der Regioun Provence-Alpes-Côte d'Azur.
Fallize
Fallize ass de Familljennumm vun ë. a. follgende Persounen:
Kontinent (Museksgrupp)
Si huet Lëtzebuerg 1992 um Eurovision Song Contest zu Malmö a Schweden, zesumme mat der Marion Welter vertrueden. Mam Lidd "Sou fräi" ass se mat 10 Punkten op déi 21. Plaz komm.
D'Bandmembere waren den Ab van Goor, de Jang Linster an de Patrick Hartert.
So laang we's du do bast
So laang we's du do bast (an haiteger Schreifweis: Sou laang wéi s du do bass) ass e Lidd vum lëtzebuergesche Sänger Camille Felgen. Et war déi lëtzebuergesch Bedeelegung am Grand Prix Eurovision Song Contest 1960, gesongen op Lëtzebuergesch. Et koum op déi 13. Plaz mat just 1 Punkt.
Noféierung (Astronomie)
D'Noféierung ass an der Astronomie den Ausgläich vun der Äerddréiung wärend der Observatioun oder dem Fotograféieren vun astronomeschen Objeten mat engem Teleskop. D'Noféierung selwer ass en Deel vun der Montéierung. Mat der Noféierung gëtt erreecht, datt en astronomeschen Objet iwwer laang Zäit observéiert ka ginn. Ouni Noféierung géif z. B. e Stär bei grousser Vergréisserung séier aus dem Bléckfeld vum Okular verschwannen. Beim Fotograféiere vu liichtschwaachen Objete muss mat laange Beliichtungszäite geschafft ginn. Dobäi ass dann eng Noféierung onbedéngt néideg. Si geschitt an der Amateurastronomie entweeder iwwer d'Haaptinstrument mat engem Off-Axis-Guider oder duerch e Leetteleskop.
D'Noféierung ka mat der Hand oder motoresch geschéien. Déi motoresch Noféierung ka ganz genee sinn, huet awer e groussen techneschen Opwand. D'Qualitéit vun der Noféierung ka weider duerch eng automatesch Iwwerwaachung vun der Noféierungsbeweegung erhéicht ginn.
Parallaktesch Montéierung
Bei der parallaktescher Montéierung gëtt de Leetstär mat engem Fuedemkräizokular observéiert. Ee vun de béide Fiedem gëtt dozou an der Rektaszensiounsachs vun der Montéierung ausgeriicht. Duerch bestännegt Dréinen un der Rektaszensiounsachs gëtt de Stär am Fuedemkräiz gehalen. Wann d'Montéierung net perfekt ausgeriicht ass, sou muss tëschenduerch och d'Deklinatiounsachs gedréint ginn.
Azimutal Montéierung
Bei enger azimutaler Montéierung musse béid Achse stänneg nogefouert ginn. Dat ka bei enger Goto-Montéierung och automatesch geschéien. Bei der Noféierung vun Objete mat enger Dobson-Montéierung schwätzt ee vum Schubsen, well sou laang observéiert gëtt, bis den Objet drop an drun ass aus dem Siichtfeld ze verschwannen. Kuerz virdru gëtt déi extreem liichtleefeg Montéierung mat engem liichte Schubs grad sou wäit beweegt, datt den Objet nees um anere Bildrand ass. Mat där Aart vun Noféierung sinn nëmme ganz kuerz beliicht Fotoe vun z. B. der Sonn oder vun helle Planéite méiglech.
Barndoor
D'Barndoor-Montéierung (vum engl. Scheierdier) ass déi simpelst Form vun der parallaktescher Montéierung. Si besteet am einfachste Fall aus zwee Holzbrieder, déi deckungsgläich op engem Enn mat enger Jarnéier verbonne ginn. Um aneren Enn gëtt eng Gewënnstaang am Radius vun de Brieder sou gebéit ugemaach, datt en Dréie vum Gewënn déi béid Brieder vuneneen distanzéiert. Gëtt d'Jarnéierachs op den Himmelspol ausgeriicht, ka jee no Längt vun der Gewënnstaang iwwer ee bestëmmten Zäitraum de Laf vun de Stäre suivéiert ginn. Fir de ganzen Himmel mat dem Instrument unzeviséieren, ass um ieweschte Briet e Stativkapp, am beschten e Kugelgelenkkapp montéiert. Do gëtt e liichten Teleskop oder e Fotoapparat festgemaach. D'Barndoor-Montéierung ka souguer motoresch ugedriwwe ginn.
Hallefautomatesch Noféierung
Eng hallefautomatesch Noféierung ass nëmmen un enger parallaktescher Montéierung sënnvoll. Eng Ausnam ass d'Polhéichtewéi; mat hir kann eng azimutal Montéierung sou gekippt ginn, datt quasi eng parallaktesch Montéierung entsteet. Et kann e Motor drun ugeschloss sinn, respektiv d'Montéierung gëtt un e Motor ugekuppelt dee permanent dréint. De Motor dreift dann d'Rektaszensiounsachs un. Et gëtt nees mat engem Fuedekräizokular gekuckt. Elo mussen allerdéngs nëmmen nach d'Feeler op der Deklinatiounsachs ausgeglach ginn. Ass och op der Deklinatiounsachs e Stellmotor montéiert, gëtt mat niddreger Vitess korrigéiert, fir eng Beweegung iwwer d'Zil eraus, ze verhënneren. Wa keng Ännerung vun der Motorvitess méiglech ass, da kann iwwer d'Deklinatiounsachs nees nëmme mat der Hand korrigéiert ginn. Meeschtens si souwisou nëmme Korrekturen op dëser Achs noutwendeg, well d'Motorvitess op der Rektaszensiounsachs prezis genuch ass.
Am einfachste Fall erfollegt d'hallefautomatesch Noféierung mat engem mechaneschen Auerwierk, dat sou gebaut ass, datt et de Stärendag ausgläicht. D'Purus-Auerrwierknoféierung ass e Beispill dofir.
En elektresche Schrëttmotor oder Servomotor (seelen och e Synchronmotor) kann d'Montéierung mat héijer Genauegkeet noféieren. Hei gëtt normalerweis e Quarzauerwierk gebraucht, dat sekonnegenee Resultater liwwert. Gouf d'Montéierung agescheinert, sou léisst sech en astronomescht Objet iwwer e laangen Zäitraum ewech observéieren.
Grenze vun der hallefautomatescher Noféierung
D'Spill vun den Zänn ënnnerenee verkierzt de Gläichlaf vun der Montéierung ëm bis zu enger Minutt (engl. Backlash) ; eréischt wann d'Spill vun allen Zännrieder iwwerwonnen ass, dréit sech d'Montéierung gläichméisseg.
Vollautomatesch Noféierung
Muss ganz genee nogefouert ginn, dann gëtt et nach d'Method Stärebeweegunge vun engem Computer ausgläichen ze loossen. Dozou gëtt eng Videokamera amplaz vum Fuedekräizokular gebraucht. Dës Kamera gëtt un e Computer ugeschloss an e Programm wäert d'Biller vun der Kamera aus a sent Steiersignaler fir d'Korrektur un d'Noféierung vun der Montéierung zeréck. Dëst kann entweeder direkt iwwer eng zweet Leitung vum Computer un d'Montéierung geschéien oder indirekt, wéi am Bild; An dësem Fall empfängt d'Kamera (blo) am Leetrouer och d'Steiersignaler vum Computer a sent dës weider un d'Montéierung iwwer een do festgemaachte, zweete Kabel (hei schwaarz). D'Kamera um Leetrouer muss awer op d'mannst ee Stär opfaasse kënnen. De Benotzer wielt de (een) Stär aus, d'Programm préift fir d'éischt d'Ausriichtung vun der Kamera an iwwerwaacht uschléissend d'Positioun vum Stär. Wandert dësen aus senger Urspronkspositioun, sent de Programm sou laang Korrekturbefeeler un d'Montéierung, bis de Stär nees an der Ausgangspositioun ass. Déi zweet Kamera (am Bild riets), déi déi eigentlech Fotoe mécht, beliicht elo ëmmer de selwechten Himmelsausschnëtt an déi doran uwiesend Objete bleiwen onverréckelt a gesinn op de Fotoen "gestache schaarf" aus.
Dës Method ass bei parallaktesche Montéierungen och iwwer Stonnen ewech prezis, nëmme beim Iwwerschreide vum Meridian ergëtt sech den Nodeel vum Equatorsystem an d'Noféierung muss ënnerbrach ginn.
Bei der azimutaler Montéierung ergëtt sech bei laanger Observatioun de Problem vun der Bildfelddréiung. All Himmelsobjete dréine sech vun Ost no West an änneren dobäi hire Wénkel. Zwéi Stäre ginn am Osten z. B. noeneen op a stinn héich iwwereneen, op hirem héchste Punkt am Süde si se awer schonn niefteneen a beim Ënnergank am Westen ass deen éischten ieweschte Stär elo ënnen. Gëtt elo mat enger azimutaler Montéierung eng laang beliichte Astrofotografie gemaach, sou si schonn no wéinege Minutte Stären um Bildrand zu Strécher verzunn. Fir dëst z'iwwergoen, kann een eng Polhéichtewéi asetzen a bei groussen Teleskopen ass virun der Kamera e weidere Motor, déi d'Kamera géint d'Bildfelddréiung dréit.
Canton d'Avignon-1
De  ass eng franséisch administrativ Andeelung am Arrondissement Avignon, am Departement Vaucluse an der Regioun Provence-Alpes-Côte d'Azur.
Noféierung (Astronomie)
Noféiervitessen
Bei enger automatescher, parallaktescher Noféierung léisst sech bal ëmmer och d'Vitess vum Deklinatiounsmotor astellen op:
Fir Koméite muss eng Computersteierung béid Achse beweege kënnen, well sech déi weeder mat de Stären nach an deenen hir Richtung beweegen. Fir aner beweegt Objete wéi zum Beispill Satellitten ass meeschtens eng speziell Noféierung noutwendeg, well si sech meeschtens mat ze héijer Vitess beweegen, soudatt eng normal Noféierung net nokomme kann.
Kid Colling Cartel
Kid Colling Cartel ass eng lëtzebuergesch Blues- a Rockband, déi 2012 gegrënnt gouf. D'Band ass nom Numm vum Bandleader Kid Colling genannt, Cartel kënnt vu senge kolumbianeschen Originnen hier.
Der Band hire Stil kéint een als moderne Blues-Rock bezeechnen. Si spillt haaptsächleich dem Kid Colling seng eege Kompositiounen, déi sech a verschidde Museksgenre wot, wéi Groove, Funk a virum allem Rockmusek, ouni awer jeemools de Lien zum Blues opzeginn.
2014 krut de Kid Colling Cartel de SoBlues-Präis vun Europajazz um Festival "Les Rendez-vous de l'Erdre" zu Nantes (F) (28.-31. August 2014). De 6. August 2016 war de Cartel Gewënner vum « 1er tremplin Bagnols Blues Festival » zu Bagnols-sur-Cèze (F)[1]. 2016 huet de Cartel dee vum Blues-Club Lëtzebuerg organiséierte lëtzebuergesche Blues-Contest gewonnen an huet doropshin 2017 Lëtzebuerg beim European Blues Challenge zu Horsens an Dänemark vertrueden.
Tousch
Tousch ass de Familljennumm vun ë. a. follgende Persounen:
Swetlana
De Begrëff Swetlana respektiv Svetlana bezeechent:
Trauffler
Trauffler ass de Familljennumm vun ë. a. follgende Persounen:
François Villiers
De François Villiers gebuer als Francois Salomons den 2. Mäerz 1920 zu Paräis a gestuerwen den 29. Januar 2009 zu Boulogne-Billancourt war e franséische Filmregisseur an Dréibuchauteur.
Nana Mouskouri
D'Nana Mouskouri, gebuer den 13. Oktober 1934 zu Chania (Griicheland) als Ioanna Mouschouri, ass eng griichesch Sängerin a Politikerin. Si huet hir Carrière 1958 ugefaangen.
Si huet Lëtzebuerg beim Eurovision Song Contest 1963 zu London mam Lidd "À force de prier" vertrueden. Si koum op déi 8. Plaz mat 13 Punkten.
Vun 1994 bis 1999 war si Member vum Europäesche Parlament.
Canton d'Avignon-2
De  ass eng franséisch administrativ Andeelung am Arrondissement Avignon, am Departement Vaucluse an der Regioun Provence-Alpes-Côte d'Azur.
Spierebam
De Spierebam (Sorbus domestica) ass e Bam aus der Gattung Sorbus.
De Spierebam huet eng Schuel, déi där vum Birebam gläicht, a liicht a rechteckeg Plättercher opgerass ass.
Simoncini
Simoncini ass:
Spierebam
D'Friichte sinn äppel- oder birefërmeg (var. maliformis a var. pyriformis). Se si gréng a ginn op der Sonnesäit séier rout-brong.
Rosaceae
Verbreedung
D'Rosaceae fënnt een op all Kontinent ausser der Antarktik, mä déi meescht Aarte sinn endeemesch op der nërdlecher Hemisphär.
Spierebam
Verbreedung zu Lëtzebuerg
Zu Lëtzebuerg sinn eng 120 Exemplaire vum Spierebam bekannt, e bësse méi wéi d'Hallschent steet am Bësch, de Rescht kann een en a Bongerten oder laanscht Stroossen a Weeër fannen.
Messier 108
Entdeckung
Den M 108 gouf de 16. Februar 1781 vum franséischen Astronom Pierre Méchain entdeckt.
Schroell
Schroell (fréier z.D. och 'Schröll) ass de Familljennumm vun ë. a. follgende Persounen:
Paris-Bourges 1992
Déi '''42. Editioun vu Paris - Bourges''' gouf den 8. an den 9. Oktober 1992 gefuer.
BB 25200 (SNCF)
D'BB 25200 sinn eng Serie vun 2-System Lokomotive vun der SNCF déi Mëtt vun den 1960er Joren am Kader vun der Elektrifizéierung vun de Strecke Le Mans - Rennes a Marseille - Nice ugeschaaft goufen.
Si gehéieren zu de Jacquemin Lokomotiven.
Svetlana (Sängerin)
D'Svetlana, gebuer als Claire de Loutchek, ass eng franséisch Sängerin. D'Sveltana huet hir kuerz Carrière 1980 ugefaangen, a war si just an den 1980er Joren aktiv.
Si huet Lëtzebuerg beim Eurovision Song Contest 1982 zu Harrogate mam Lidd "Cours après le temps" vertrueden. Si koum op déi 6. Plaz mat 78 Punkten.
Portante
Portante ass de Familljennumm vun ë. a. follgende Persounen:
Greyhounds 59
Greyhounds 59 ass eng lëtzebuergesch Bluesband, déi 2016 gegrënnt gouf a virun allem Blues-Rock, Swing-Blues a Shuffle spillt. D'Band ass nom Spëtznumm vum Gittarist Dan 'Greyhound' Eiffener genannt.
Noppeney
Noppeney ass de Familljennumm vun ë. a. follgende Persounen:
Noppeney ass och den ale Mondaartsnumm fir d'Oochener Polizisten, an e lokale Fuesentspersonnage.
Greyhounds 59
Stilistesch ass d'Grupp ë. a. vu follgenden Artiste beaflosst: Little Walter, Muddy Waters, Jason Ricci, The Thunderbirds, Steve West-Weston, Paul Butterfield, The Blues Band, Canned Heat, Rod Piazza, Joe Bonamassa, Freddy King, Fleedwood Mac, Paul Delay, ...
Canton d'Avignon-3
De  ass eng franséisch administrativ Andeelung am Arrondissement Avignon, am Departement Vaucluse an der Regioun Provence-Alpes-Côte d'Azur.
Durance
D'Durance ass e Floss am Süd-Oste vu Frankräich.
D'Durance ass 323,8 Kilometer laang a fléisst bei Avignon an de Rhône.
Le gratis luxembourgeois
Et war déi éischt Gratiszeitung zu Lëtzebuerg. Abonnenten hu just missen de Porto bezuelen. Thematesch huet se déi politesch, industriell a spéider och déi juristesch Aktualitéit behandelt.
Canton du Perche
De Canton du Perche ass eng franséisch administrativ Andeelung an den Arrondissementer Vendôme a Blois, am Departement Loir-et-Cher an der Regioun Centre.
(1102) Pepita
Den (1102) Pepita ass en Asteroid vun der Asteroidenceinture, deen de 5. November 1928 vum katalaneschen Astronom Josep Comas i Solà zu Barcelona entdeckt gouf.
Den Numm vum Asteroid ass vum Entdecker sengem Spëtznumm Pepito, ofgeleet.
Canton de la Sologne
De Canton de la Sologne ass eng franséisch administrativ Andeelung am Arrondissement Romorantin-Lanthenay, am Departement Loir-et-Cher an der Regioun Centre.
Extraterrestresch
Extraterrestresch (vum lat. extra, „vu baussen“ an terra, „Äerd“) heescht – als Ofgrenzung zu terrestresch – sou vill wéi ausserierdesch.
Als extraterrestresch ginn an der Astronomie Himmelskierper bezeechent, déi auswäerts vum Planéit Äerd inklusiv senger Atmosphär sinn oder do hiren Urspronk hunn. Déi Extraterrestresch Physik beschäftegt sech mat physikalesche Phenomeener ofsäits vun eiser Äerd an ass enk verwuess mat der Astrophysik. Astronomesch Objeten, deenen hiren Urspronk net am Sonnesystem läit, ginn och extrasolar genannt. Sou ginn d'Planéiten, déi en anere Stär wéi d'Sonn hunn a ronderëm kreesen, als extrasolar Planéite bezeechent.
Gebraucht gëtt extraterrestresch och am Zesummenhank mat méiglechem ausserierdesche Liewen, wat an der Exobiologie an a Science-Fiction-Erzielungen a -Filmer eng Roll spillt.
L'eau vive
L'eau vive ass e franséische Film vum François Villiers aus dem Joer 1958.
Ëm wat geet et am Film?
Familljegeschicht ëm eng Ierfschaft an de Bau vun engem Barrage op der Durance.
Schintgen
Schintgen ass e Familljennumm, deen et bal nëmmen zu Lëtzebuerg gëtt. E geet op e Ruffnumm zeréck, eng Diminutivform vu Schin, wat fréier e Virnumm war.
Et ass de Familljennumm vun ë. a. follgende Persounen:
NGC 3738
Den NGC 3738 ass eng irregulär Zwerggalaxis am Stärebild Ursa Major, déi ronn 15,5 Millioune Liichtjoer vun der Äerd ewech ass.
Den NGC 3738 gouf de 14. Abrëll 1789 vum däitsch-britteschen Astronom Wilhelm Herschel entdeckt.
Winnecke-Katalog
De Winnecke-Katalog ass eng Serie vun Observatioune vum Friedrich August Theodor Winnecke, déi hien am Joer 1869 an den „Astronomische Nachrichten“ ënner dem Titel „Doppelsternmessungen“ publizéiert huet, a woran hien iwwer Observatioune mat verschiddene Refrakteren zu Bonn, Berlin a Pulkovo informéiert hat. An dëser Lëscht huet hie siwen „nei“ Duebelstären derbäigesat. Méi spéit hat hie festgestallt, datt der dräi dovun (30 Eri, Bradley 757, a 44 Cyg) scho méi fréi entdeckt goufen.
Pascale Audret
D'Pascale Audret, gebuer als Pascale Aiguionne Louise Jacqueline Marie Auffray den 12. Oktober 1935 zu Neuilly-sur-Seine a gestuerwen an engem Verkéiersaccident de 17. Juli 2000 zu Brive-la-Gaillarde, war eng franséisch Schauspillerin.
Si ass d'Sëschter vum Sänger Hugues Aufray an d'Mamm vun der Schauspillerin Julie Dreyfus.
Christopher Stone
De Christopher Reynolds Stone, gebuer den 19. September 1882 a gestuerwen den 22. Mee 1965 war e Radiosspeaker an den éischten Discjockey am Vereenegte Kinnekräich.
Hie war dee jéngste Jong vum Edward Daniel Stone, deen assistant master um Eton College an de Grënner vun der Stonehouse preparatory school war. De Christopher Stone huet seng Ausbildung um Eton College an am Royal Fusiliers Regiment gemaach. Am Joer 1906 huet de Stone e Buch mat Séimannslidder a Balladen erausbruecht. 1923 huet hien d'Geschicht vu sengem ale Regiment geschriwwen. Hie gouf de Londoner Editeur vum „Gramophone“, enger Zäitschrëft iwwer klassesch Musek.
De Stone ass un d'BBC erugetrueden, mat der Iddi vun engem Programm an deem Placke géife gespillt ginn. D'Iddi gouf awer vun der BBC ofgewisen. De Stone konnt se méi spéit dunn awer nach iwwerzeegen an de 7. Juli 1927 huet hien ugefaange Placken a senge Sendunge ze spillen. Säin entspaanten, dialogorientéierte Stil war aussergewéinlech an enger Zäit, an där déi meescht BBC-Presentatiounen extreem formell waren, a seng Programmer goufen doduerch ganz populär. Hien hat ëmmer e Costume an eng Krawatt u wann hie gesent huet.
1934 ass de Stone fir eng Pai vu 5.000 Pond (haut ongeféier 95.000 €) am Joer bei den engleschsproochege Programm vu Radio Lëtzebuerg gaangen a gouf doropshi bei der BBC gespaart. Hien huet fir d'Sonndeszeitung Sunday Referee eng Chronik iwwer nei populär Placke geschriwwen an huet och Reklamme geschwat. Am Joer 1937 huet hien als Monni Chris ( Uncle Chris) op Radio Lyons déi éischt deeglech Kannersendung „Kiddies Quarter Hour“ an engem kommerzielle Radio presentéiert. De Stone ass méi spéit nees bei d'BBC hannescht gaangen. Hien huet 1941 e Skandal ausgeléist well hien den 11. November dem Kinnek Victor Emmanuel vun Italien iwwer Radio fir deem säi Gebuertsdag gratuléiert huet. Dës Gléckwënsch un d'Adress vun engem Staatschef vun engem Land mat deem England am Krich war, huet dozou geféiert, datt der BBC hire Senior controller entlooss gouf an datt déi staatlech Kontroll iwwer d'Sendunge méi streng gouf.
De Stone war e begeeschterte Plackesammler; an der Mëtt vun den 1930er Joren hat hien der schonn iwwer 12.000.
Tarn (Floss)
Den Tarn iass e Floss am Süde vu Frankräich, an der Regioun Occitanie. En entspréngt um Plateau vum Mont Lozère an den Cevennen, an der Gemeng Le Pont-de-Montvert, a leeft da méi oder manner a Richtung Südwest bis West, ufanks duerch den Nationalpark Cevennen, dono duerch de Parc naturel régional Grands Causses.
No 380 Kilometer leeft en, hannert Moissac, beim Wier vu Malause, vu riets an d'Garonne.
Op sengem Verlaf kënnt den Tarn duerch d'Departementer Lozère, Aveyron, Haute-Garonne, Tarn an Tarn-et-Garonne. Déi zwéi leschtgenannt goufen no him genannt.
Patrick Lassine
De Patrick Lassine, gebuer den 28. Dezember 1982, ass e lëtzebuergesche Foussballspiller.
Tëscht dem 2. Abrëll 2003 am 28. Abrëll 2004 huet de Patrick Lassine dräimol fir déi lëtzebuergesch Foussballnationalekipp gespillt.
Josep Comas i Solà
De Comas y Solá hat sech intensiv dem Studium vun de Planéite Mars a Saturn zougedréit an hat och d'Rotatiounsdauer vun hinne bestëmmt. Schonn 1908 hat hien aus Observatioune vum Saturnmound Titan mam Teleskop erausfonnt, datt dee vun enger Atmosphär ëmgi muss sinn.
Him zu Éiere sinn d'Asteroiden (1102) Pepita (no sengem Spëtznumm Pepito) an (1655) Comas Solá genannt.
Gonner
Gonner ass de Familljennumm vun ë. a. follgende Persounen:
Marion Welter
D'Marion Welter, gebuer 1965, ass eng lëtzebuergesch Sängerin, Entertainerin a Synchronspriecherin.
Liewen
Schonn am Alter vu 5 Joer huet si hir Léift vir d'Musik entdeckt a stoung virun engem gréissere Publikum op der Bün. Zesumme mat dem Kannerchouer Itziger Nuechtigailercher huet si eng éischt Single opgeholl. 1982 mat knapps 16 Joer koum si bei d'Grupp Quo Vadis an huet zesumme mat hinnen d'Single Living Dreams opgeholl.
Ausser fir Musek huet si sech och fir d'Molerei intresséiert an huet dofir hire Studium an der Konschtsektioun "Beaux Arts" gemaach. Beim Professer Georges Backes huet si véier Joer Gesangsunterricht am Conservatoire an der Stad absolvéiert.
1985 huet si beim Concert fir Afrika matgemaach. Och spéider huet si méi dacks bei Projete fir karitativ Zwecker matgemaach.
Vun 1986 bis 1992 huet d'Marion am Grupp Challengers gesongen. Vun 1987 un ass se Lead-Sängerin bei Chapter Two. Fir kuerz Zäit huet se och un der Säit vum Maggie Parke a Gast Waltzing bei Park Café gesongen.
Vun 1989 bis 1991 huet d'Marion am Felix Schaber senger Grupp Jazz Line gesongen.
Si huet Lëtzebuerg beim Eurovision Song Contest 1992 mam Lidd "Sou fräi" vertrueden, zesumme mat Kontinent. Si koum op déi 21. Plaz mat 10 Punkten.
1993 stoung d'Marion zesumme mat der Militär-Big-Band op der Bün an huet Lidder vun der Nathalie Cole interpretéiert.
1994 reest d'Marion mat der Big Band Spectrum duerch d'Géigend.
Si huet säit 1986 op enger ganzer Rei CD-Opname fir Kanner matgewierkt. Säit 1991 huet si als Sängerin oder Synchronspriecherin an enger Rei lëtzebuergesche Filmer matgemaach.
Judy Garland
D'Judy Garland, gebuer den 10. Juni 1922 als Frances Ethel Gumm, a gestuerwen den 22. Juni 1969, war eng US-amerikanesch Schauspillerin.
Harmonie Forge du Sud Dudelange
D'Harmonie Forge du Sud Dudelange a.s.b.l. ("HAFOSUD") ass nieft der Harmonie Municipale déi zweet Blosmusek zu Diddeleng.
D'Musek setzt sech aus ronn 40 net bezuelten Amateurmuseker zesummen. De Repertoire ass variéiert, ëmfaasst Originalkompositioune fir Harmonie, Transkriptiounen, Solostécker, a sprécht all Goûten un.
Nieft der eigentlecher Harmonie existéiert och nach eng Show-Band vu ronn 30 Museker, déi ënner dem Numm "GEHAANSBLÉISER" zu Lëtzebuerg an am Ausland optrëtt. Hire Repertoire ass ideal fir op all Fester gutt Stëmmung ze maachen.
D'HAFOSUD ass e Veräin ouni Gewënnzweck, dee bei der Union Grand-Duc Adolphe affiliéiert ass, an deem jiddweree Member ka ginn.
Aktivitéiten
Zu den traditionellen Aktivitéiten am Laf vun der Saison, (September bis Juli), gehéieren ënner anerem:
D'Musek spillt och Concerten op Invitiatioun am Land an am Ausland, an natierlech steet se nieft der Harmonie Municipale der Gemeng zur Verfügung wa se gebraucht gëtt.
Amstel Gold Race 2006
Déi 41. Editioun vum Amstel Gold Race gouf 2006 de 16. Abrëll gefuer.
Et war déi aacht Course an deem Joer um Kalenner vun dem UCI ProTour 2006, a goung iwwer eng Distanz vun 253,1 km. Den Depart war zu Maastricht, an d'Arrivée war um Cauberg zu Valkenburg.
Robert Thillens
De Robert Thillens, gebuer den 30. Mäerz 1957, ass e fréiere lëtzebuergesche Foussballspiller, Foussballtrainer a Commissaire du Gouvernement.
Tëscht dem 12. November 1975 am 21. September 1977 huet de Robert Thillens dräimol fir déi lëtzebuergesch Foussballnationalekipp gespillt.
Am Veräinsfussball huet de Robert Thillens tëscht 1973 an 1991 fir den FC Wolz 71 a fir d'Young Boys Dikrech gespillt. Vun 1987 bis 1989 war hie Spillertrainer zu Dikrech, vun 1989 bis 1991 huet hien den FC Wolz 71 trainéiert.
Vun 2012 bis 2018 war de geléierte Sportsprof Robert Thillens "Commissaire du gouvernement à l'Education physique et aux Sports" ënnert dem deemolege Sportminister Romain Schneider.
George Mary Searle
De George Mary Searle, gebuer de 27. Juni 1839 zu London a gestuerwen de 7. Juli 1918 zu New York, war en US-amerikaneschen Astronom a Geeschtlechen.
Am Joer 1858 entdeckt hien den Asteroid (55) Pandora. Ausserdeem entdeckt hien och sechs Galaxië. Am héijen Alter ass hien dem kathouleschen Uerde vun de Paulisten bäigetrueden an huet un der Kathoulescher Universitéit vun Amerika zu Washington D.C. geléiert
Messier 40
De Messier 40 oder och Winnecke 4 (kuerz: WNC 4) ass en Duebelstär am Ursa Major, deen aus engem Stär mat der Hellegkeet +9,7 mag an engem Stär vun der Hellegkeet +10,1 mag besteet. Hie gouf vum Charles Messier 1764 entdeckt, awer fälschlecherweis fir en Niwwelfleck gehalen a krut sou d'Bezeechnung M40. De Wénkelofstand tëscht béide Stären ass ronn 50 Bousekonneen, woubäi dee manner hellen an engem Positiounswénkel vun 83 Grad zu deem méi helle steet. De Winnecke 4 ass ee vun nëmme siwen Objeten am Winnecke-Katalog.
Eegenheeten
Bis haut sinn all Versich, d'Beweegungs- an d'Distanzdate genee ze bestëmmen, net gelongen; d'Distanz gëtt op 170 ± 70 pc geschat. Déi gravitativ Koppelung ass dohigestallt. Et kéinten demmno och zwéin onofhängeg, ënnerschiddlech wäit Stäre sinn. Eng sougenannt Period misst op d'mannst 232.000 Joer daueren an den Ofstand misst op d'mannst 5000 Lj. sinn. Sou Wäerter si fir eng Koppelung awer zimmlech onwahrscheinlech.
Um Spaweck
M40 bei SEDS
Biren
Biren ass:
Chapter Two
Chapter Two war eng bekannt lëtzebuergesch Rockgrupp.
Geschicht
D'Grupp ass den 1. September 1983 vum Georges Zepp an Tom Bellion gegrënnt ginn aus Membere vun zwou anere Gruppen, Pipeline a  Barrister. Am Ufank stounge 7 Leit op der Bün. Nodeem e puer Leit nees opgehalen hunn,huet d'Grupp 1985 aus follgende Leit bestanen: Georges Zepp, Mike Zepp, Tom Bellion, Jang Bracci a Guy Kess.
D'Grupp huet 1985 och beim Concert fir Afrika matgemaach. 1986 huet de Guy Kess d'Grupp nees verlooss. Si hunn nach en Abschiedsconcert ginn, an hunn duerno eng Paus fir ongeféier 1 Joer gemaach.
1987 ass d'Marion Welter als Lead-Sängerin bei d'Grupp derbäikomm.
Adolphe Thiers
De Marie-Joseph-Louis-Adolphe Thiers, gebuer zu Marseille de 15. Abrëll 1797 a gestuerwen zu Saint-Germain-en-Laye den 3. September 1877, war e franséischen Affekot, Journalist, Historiker a Politiker. Hie war den éischte President vun der Drëtter Franséischer Republik.
Biographie
No senger Primär- a Secondairesschoul zu Marseille ass den Adolphe Thiers op Aix-en-Provence Droit studéiere gaangen. Wéi e seng Lizenz hat, gouf en Affekot. 1821 ass en awer dunn op Paräis gaangen, fir do als Journalist ze schaffen. Nieft senger Aarbecht als Chroniker an der Zeitung Le Constitutionnel, huet en un enger 10-bänneger Geschicht vun der Franséischer Revolutioun geschafft, déi vill Erfolleg hat.
Benabarre
Benabarre (op Aragonesesch a Katalounesch: Benavarri) ass eng Gemeng an der Provënz Huesca an der Regioun Aragonien a Spuenien.
D'Gemeng huet 1.111 Awunner (Stand: 1. Januar 2016) an eng Fläch vun zirka 157 km².
Benabarre gouf am Joer 1035 fir d'éischt ernimmt.
Et ass bekannt mat sengem Summerfest, El ball dels salvatges ("De Bal vun de Wëllen"), deen zanter dem 14. Joerhonnert existéiert. D'Regierung vun Aragonien huet dëse Festival als e potentiellen Interessi-Objet fir d'Touristen an der Provënz Huesca consideréiert.
Adolphe Thiers
Carrière
Am Januar 1830 huet den A. Thiers, mat zwéin Associéen, Le National gegrënnt, eng Zeitung, déi géint dem Kinnek Charles X. säin ultrakonservative Regimm war an déi eng Protestaktioun géint d'Ordonnanze vum Juli 1830 an d'Wee geleet huet. Domat huet den Thiers de Louis-Philippe vun Orléans ënnerstëtzt. No enger kuerzer Revolutioun koum deen tatsächlech als Louis-Philippe Ier, Roi des Français, op den Troun. Den Thiers gouf Member vum Staatsrot an och Generalsekretär vum Finanzministère. Am Oktober 1830 gouf den A. Thiers Deputéierte vum Departement Bouches-du-Rhône a gouf bis 1848 ëmmer rëmgewielt. Vum 2. November 1830 bis zum 13. Mäerz 1831 war den A. Thiers Ënnerstaatssekretär am Finanzministère. Den 11. Oktober 1832 gouf en Inneminister, a vun Dezember 1832 bis Abrëll 1834 war e Bauten- an Handelsminister.
Den 20. Juni 1833 gouf hien an d'Académie française gewielt.
Am Abrëll 1834 gouf en nees Inneminister an nom Fieschi sengem Attentat, huet en d'"Septembergesetzer" stëmme gelooss, déi 1835 d'Pressefräiheet staark reduzéiert hunn. 1836 gouf e, vum 22. Februar bis zum 6. September, President vum Ministerrot a gläichzäiteg Ausseminister.
Nom Stuerz vum Louis-Philippe I. huet den Thiers d'Kandidatur vum Louis-Napoléon Bonaparte, dem zukünftegen Napoleon III., fir de Presidentestull ënnerstëtzt. Hie war iwwerzeegt, datt hien den Neveu vum groussen Napoleon I. kéint beaflossen. Hie selwer huet awer am Abrëll 1848 d'Walen am Département des Bouches-du-Rhône verluer a konnt nëmme kuerz duerno, am Kontext vu Komplementarwalen, an der Stad Le Havre gewielt ginn. Am Dezember 1851, kuerz nom Staatsstreech vum Prince-Président, deen onbedéngt méi laang um Rudder wollt bleiwen, wéi d'Constitutioun dat erlaabt huet, ass den Thiers fir eng Zäitchen an d'Belsch an an England an den Exil gaangen.
Bei de legislative Wale vun 1863 gouf den Thiers an de Corps législatif gewielt.
Den Adolphe Thiers war géint ee méigleche Krich géint d'Kinnekräich Preisen, dat am Gaang war, déi verschidden däitsch Staaten a fräi Stied ëm sech ze vereenegen, an huet fir de Fridde militéiert. Den Napoléon III. huet sech awer vum Bismarck manipuléiere gelooss an huet Preisen de Krich erkläert, de Krich vun 1870 dee prompt vu Frankräich verluer gouf.
D'Republik gouf nees ausgeruff a bei de Wale vum 8. Februar 1871 gouf den Thiers erëmgewielt. Wéinst den Evenementer (Krich, Belagerung vu Paräis, Paräisser Commune), huet d'Assembée nationale sech zu Bordeaux versammelt. Do ass den Thiers, de 17. Februar 1871, zum Chef du pouvoir exécutif genannt ginn. Hien huet du Fridde mat Preise geschloss, wat Frankräich, nieft enger grousser finanzieller Entschiedegung, d'Gebidder kascht huet, déi als Elsass-Loutrengen un dat vereenegt Däitschland geprafft goufen, a seng Regierung huet, vun der Prefektur vu Versailles aus, d'Commune vu Paräis bluddeg néiergeschloen. Den 31. August 1871 gouf den Adolphe Thiers offiziell zum President ernannt an den 2. September 1871 huet e per Dekret d'Funktioun vun engem Vizepresident vum Ministerrot geschaaft. No den Evenementer vun 1870-1871 huet den Thiers sech beméit, d'Land nees op d'Been ze kréien. Hien huet déi däitsch Okkupatioun doduerch fréizäiteg beendegt, datt en zwéi Krediter opgeholl huet, fir d'Krichsentschiedegung ze bezuelen a lass ze ginn, eppes, wat himm, trotz der bluddeger Liquidatioun vun der Paräiser Commune, den Dank vu ville Fransousen abruecht huet. Donieft huet en awer och d'Steieren erhéicht. Schliisslech huet en de Militärdéngscht nei organiséiert.
Am Mee 1873 huet den Thiers de Pouvoir verlooss. Hien hat an der Assemblée nationale, déi dee Moment vun enger monarchistescher Majoritéit dominéiert gouf, keng Ënnerstëtzung fir seng Visioun vun enger konservativer Republik. Réckbléckend gesäit een, datt den Thiers politesch een Opportunist war. Mol war e monarchistesch agestallt, da republikanesch, da bonapartistesch, a wéi en un d'Spëtz vun der Exekutiv koum, nees royalistesch. Als Chef vun der Exekutiv, respektiv als President vun der Republik, war en e konservative Republikaner.
Chapter Two
Geschicht
Am Juni 1988 hunn de Jang Bracci an de Mike Zepp opgehalen. Si goufen duerch de Claude Geimer an de Marc Reichling ersat. Am selwechte Joer hu se déi éischt Maxi-Single opgeholl a e bëssche méi spéit en CD-Sampler.
Mëtt 1992 ass d'Grupp reaktivéiert ginn a se hu sech preparéiert fir eng nei CD opzehuelen. Enn 1992 hu se awer wéinst dem Krichsausbroch a Somalia fir d'éischt nach e karikative Projet, d'Hope Project Band duerchgezun.
Am September 1993 koum dunn awer hir CD Wild Strawberries mat Lidder an dräi Sproochen eraus.
Gent-Wevelgem 2007
D'Vëloscourse Gent - Wevelgem vun 2007, déi um Kalenner vun der UCI ProTour 2007 stoung, gouf den 11. Abrëll op enger Streck vun 203 km gefuer.
Um Spaweck
Offiziell Säit vun der Course
Hamburger
En Hamburger (och alt Burger ofgekierzt) ass e Sandwich, bei deem eng oder méi platt Bulletten (Frikadellen) aus gehaaktem Fleesch (meeschtens Rëndfleesch), dat gebroden oder gegrillt gouf, an en duerchgeschniddent Bréitche geluecht goufen. Hamburger ginn dacks mat enger Tranche Kéis preparéiert (da gi se Cheeseburger genannt), dobäi kënnen och Laitue, eng Tomatentranche, gebrodene Speck, Ënnen, agemaache Kornischongen oder soss Geméis kommen, sou wéi Gewierzer, Moschter, Mayonnaise, Ketchup, oder soss Zosen.
E ronnt gefëllt Bréitchen, dat mat aneren Ingredienze gefëllt gëtt, kann dann duerch Prefixe méi genee bestëmmt ginn, wéi z. B. Veggie-Burger (gegrillt Geméis), Fishburger (panéierte Fësch), Chickenburger (Poulet), Lamburger (Hämmelfleesch), asw.
Hamburger gehéieren zum Standard-Menu vu Fastfood-Restauranten, well se séier, mat wéineg Ingredienzen, an no standardiséierte Methode kënne preparéiert ginn. Et gëtt awer och spezialiséiert Restauranten, déi dat op eng méi "artisanal" Aart a Weis maachen, a Wäert op héichwäerteg Qualitéit leeën.
D'Etymologie vum Wuert konnt net ermëttelt ginn, well et keen direkt novollzéibaren Zesummenhank mat der Stad Hamburg gëtt. Wéini a wou de Begrëff fir déi Zort vu Sandwich fir d'éischt gebraucht gouf, ass och net kloer. Et ass s just gewosst, datt en uganks vum 20. Joerhonnert an den USA schëtzeg populär gouf. Haut ass et d'Symbol fir déi nordameriknesch Iessgewunnechten.
Mat der Verbreedung vun internationale Fastfoodchaînë gouf den Hamburger och vun den 1970er Joren un notamment an Europa ëmmer méi populär, wou en nach ëmmer a Konkurrenz steet mat klassesche garnéierte Sandwicher (wou éischter eng Tranche Ham oder Zoossis als Fleesch drop kënnt), gebrodene Wirschtecher am Bréitchen, an ëmmer méi dem Döner Kebab.
Streik op der Déifferdenger Schmelz 1912
De Streik op der Déifferdenger Schmelz vum 26. Januar 1912 ass dee bis ewell eenzege Streik zu Lëtzebuerg, bei deem et Doudesaffer gouf: 4 Leit sinn vun der Gendarmerie erschoss ginn.
Haaptgrond vum Streik op der Déifferdenger Schmelz, déi dunn der Deutsch-Luxemburgische Bergwerks- und Hütten-AG gehéiert huet, war d'Aféiere vun enger obligatorescher Cotisatioun vu 70 Pfenneg an d'Renten- an Invalidekeess, déi vum Loun ofgehale gouf. Dëst gouf virun allem vun den Italieener déi do déi penibelst Aarbechten hu misse maachen (virun allem an der Mëllerei), net akzeptéiert - ë. a. och well si gefaart hunn, do näischt dovun ze hunn, wa se am Alter nees an Italie wieren. Fir si war et soss näischt wéi eng Kierzung vun hirer schonn niddreger Paie.
340 italieenesch Aarbechter hunn dofir hir Aarbecht niddergeluecht an hu mat roude Fändelen zu Déifferdeng an zu Uewerkuer e Cortège duerch d'Stroosse gemaach. Géint Mëtteg waren se virun der Entréespaart fir an d'Schmelz ukomm, wou net nëmme Familljemembere versammelt waren, fir de Mëtteskascht ze bréngen, mä och 18 Gendaarmen. D'Demonstranten hunn hinnen d'Iessen ofgeholl an an de Kulang gehäit. Fir d'Leit virun der Paart ewechzekréien, huet d'Direktioun d'Wierkspompjeeë geruff an de Buergermeeschter Emile Mark gouf erbäitelefonéiert. D'Stëmmung ass eskaléiert; Steng goufen op d'Pompjeeë geheit, d'Paart vun der Schmelz gouf opgebrach an d'Grevisten hu sech an den Haff eragedréckt. D'Police huet sech bis bei d'Héichiewen zeréckgezunn, eenzel Gendaarme hu sech an d'Trape gestallt. Wéi d'Grevistë méi no koumen huet de Mark den Uerder ginn, ze schéissen.
3 bis 4 Minutte laang gouf geschoss ier d'Italieener gewach sinn. Um Terrain vun der Schmelz hu se sämtlech Fënstere futti geschloen. Owes si se nach eng Kéier virun d'Portal komm. Nees si Schëss gefall, et gouf een Doudegen a Verwonnter
Am Ganze goufe 4 Leit erschoss (dorënner en 13 Joer ale Bouf, dee sengem Papp d'Iesse wollt bréngen) a 6 schwéier blesséiert.
Coupe de France am Vëlossport 2008
Déi 17. Editioun vun der Coupe de France am Vëlossport huet de 24. Februar 2008 mam Tour du Haut-Var ugefaangen a goung den 9. Oktober mam Paris-Bourges op en Enn. Dat Joer gouf d'Route Adélie de Vitré aus dem Kalenner gestrach.
NGC 2217
Den NGC 2217 ass eng Galaxis am Stärebild Canis Major. Den NGC 2217 gouf den 20. Januar 1835 vum britteschen Astronom John Herschel entdeckt.
Coupe de France am Vëlossport 2008
Ekippeklassement
D'Ekippeklassement fir all Ekipp gëtt duerch d'Additioun vun de Plaze vun den dräi beschte Coureuren an der Ekipp zesummegerechent. D'Ekipp mat dem niddregsten Total kritt dann 12 Punkten, déi zweet kritt der néng, déi drëtt aacht an da sou weider bis déi néngt déi nach zwéi Punkte kritt. Nëmmen déi franséisch Ekippe komme fir d'Ekippeklassement a Fro.
Carlo Bamberg
De Carlo Bamberg, gebuer de 7. Januar 1947, ass e fréiere lëtzebuergesche Foussballspiller.
De 5. November 1969 an de 7. Oktober 1972 huet de Carlo Bamberg fir déi lëtzebuergesch Foussballnationalekipp gespillt.
Eugène Afrika
Den 10. Oktober 1998 an den 10. Mäerz 1999 huet den Eugène Afrika fir déi lëtzebuergesch Foussballnationalekipp gespillt.
Poupée de cire, poupée de son
Poupée de cire, poupée de son ass e Lidd vun der franséischer Sängerin France Gall, komponéiert vum Serge Gainsbourg. Et war déi lëtzebuergesch Bedeelegung am Grand Prix Eurovision Song Contest 1965 zu Neapel, gesongen op Franséisch.
Mat deem Lidd konnt Lëtzebuerg fir déi zweet Kéier de Grand-Prix gewannen.
D'France Gall huet och eng däitsch (Das war eine schöne Party), eng italieenesch (Io sì, tu no) an eng japanesch Versioun (Yume Miru Shanson Ningyō) vum Lidd opgeholl. Et gouf vun anere Kënschtler a villen anere Sproochen adaptéiert, dorënner op Arabesch, Dänesch, Englesch, Estnesch, Finnesch, Hebräesch, Hollännesch, Koreanesch, Portugisesch, Russesch, Schweedesch, Spuenesch, Tschechesch, Ungaresch a Vietnameesesch.
Big Mac
E Big Mac, an Däitschland an zu Lëtzebuerg virdrun och alt Big Mäc geschriwwen ass eng Cheeseburger-Variant mat zwéi Stäck vum Fast-Food-Konzern McDonald's.
E gouf 1968 op dern amerikanesche Maart agefouert, nodeems d'Konkurrenzfirma Burger King de Whopper lancéiert hat. E war dat Joer virdru vum Michael Delligatti (1918–2016), deen e McDonald's-Restaurant a Pennsylvania bedriwwen huet, entwéckelt ginn.
E Big Mac besteet vun ënne no uewen aus dëse Komponenten:
E Big Mac vun 219 Gramm huet en Närwäert vun 2.073 kJ/495 kcal.
Big-Mac-Index
Well een de Big Mac sou gutt wéi iwwerall op der Welt kafe kann, gouf e vun der brittescher Wirtschaftszäitschrëft The Economist erausgesicht, fir de sougenannte Big-Mac-Index opzestellen, dee s'all Joers publizéieren. Dat ass e vereinfachte Modell fir d'Liewenshalungskäschten an de verschidddene Länner auszedrécken, sou wéi och de Stand vun der jeeweileger Wärung par rapport zum US-Dollar.
Solange Berry
D'Solange Berry, ass eng belsch Sängerin. Si huet Lëtzebuerg beim Eurovision Song Contest 1958 zu Hilversum mam Lidd "Un grand amour" vertrueden. Si koum op déi 9. Plaz mat 1 Punkt.
Si huet 1960 an der belscher Virentscheedung vum Concours fir de Grand Prix matgemaach, huet awer géint de Fud Leclerc verluer.
1962 ass se als Sängerin am Film De wereld van Charles Trenet opgetrueden.
Beffort
Beffort ass de Familljennumm vun ë. a. follgende Persounen:
Gent-Wevelgem 2006
D'Vëloscourse Gent - Wevelgem vun 2006, déi um Kalenner vun der UCI ProTour 2006 stoung, gouf de 5. Abrëll op enger Streck vun 210 km gefuer.
Um Spaweck
Offiziell Säit vun der Course
(55) Pandora
Pandora gouf den 10. September 1858 vum G. M. Searle entdeckt. Si huet e mëttleren Duerchmiesser vu ronn 67 km a rotéiert an zirka 4 Stonnen an 48 Minutten ëm hir eegen Achs. D'Uewerfläch huet eng héich geometresch Albedo vu ronn 0,30 an d'absolut Hellegkeet ass 7,8 mag. Pandora ass en Asteroid mat der Spektralklass M.
E Saturn-Mound dréit och den Numm Pandora, kuckt Pandora (Mound).
Sammy Wagner
De Sammy Wagner, gebuer den 31. Mäerz 1987, ass e lëtzebuergesche Physiksprofesser an LSAP-Politiker. Hien ass zanter dem 21. Oktober 2021 Buergermeeschter vun der Gemeng Stengefort.
Politesch Carrière
Seng éischt politesch Schrëtt huet de Sammy Wagner am Jugendparlament gemaach, wou hien den 21. November 2009 zum éischte President gewielt gouf, eng Plaz déi e bis de 27. Oktober 2012 hat.
Vum 16. Mäerz 2013 bis den 28. Mäerz 2015 war hie President vun de Jonke Sozialisten (Jeunesses socialistes luxembourgeoises).
Bei de Gemengewalen 2017 gouf hien eng éischt Kéier an de Stengeforter Gemengerot gewielt, wou e Schäffe gouf. No der Demissioun vum Guy Pettinger huet hien am Oktober 2021 d'Plaz vum Buergermeeschter an der Gemeng Stengefort iwwerholl.
Rohan (Middle-earth)
Rohan ass e fiktiivt Kinnekräich vun de Mënschen dat an der fiktiver Welt vu Middle-earth an de Romaner vum J. R. R. Tolkien läit. Seng Awunner, d'Rohirrim, si Mënschen, déi als exzellent Reider bekannt sinn.
D'Räich Rohan ass en Alliéierte vu Gondor, dat op senger Südgrenz läit.
= Geographie =
Helm's Deep
Helm's Deep ass eng Festung, genannt nom Kinnek Helm, déi vun de Rohirrim an Zäite vu Krich als Refuge déngt.
Dunharrow
Dunharrow ass eng Sammelplaz fir d'Arméi vun de Rohirrim, déi sech do treffen ier s'an de Krich zéien. Et läit no bei der Grenz mat Gondor.
= Geschicht =
Drëtt Zäitalter
D'Geschicht vu Rohan fänkt an der Mëtt vum Drëtten Zäitalter un. Wou Gondor am Krich war géint Feinden aus dem Osten hunn d'Reider aus Rhovanion, enger Géigend am Norde vu Middle-Earth, op der Säit vu Gondor gekämpft an e wichtege Bäitrag geleescht. Fir si ze belounen an sech op hirer Nordgrenz ze schützen huet den Steward vu Gondor hinnen d'Land Calenhardon geschenkt, wat si als Kinnekräich Rohan geholl an opgebaut hunn. Rohan huet ëmmer eng enk Bezéiung mat Gondor gefleegt, an déi zwéi Länner sinn dacks zesummen an de Krich gezunn.
Aldo Catani
Den Aldo Catani, gebuer den 10. Juni 1951, ass e fréiere lëtzebuergesche Foussballspiller.
Rohan (Middle-earth)
Evenementer um Schluss vum Drëtten Zäitalter
An de Bicher The Two Towers an The Return of the King spillt Rohan eng wichteg Roll. D'Land gëtt vum Saruman, dem Wäissen Zauberer deen am Tuerm vun Isengart lieft an deen sech op dem Sauron seng Säit gestallt huet, bedreet. Hien huet de Kinnek Theoden vu Rohan verhext a plangt dat ganzt Land z'erueweren. Zum Gléck sinn den Aragorn, de Legolas, de Gimli an de Gandalf an der Géigend, a kënnen dem geschwächte Kinnekräich hëllefen. Et kënnt zu enger grousser Schluecht zu Helm's Deep, déi duerch den heroeschen Asaz vum Eomer (dem Theoden säin Neveu) a vum Gandalf gewonne gëtt.
Rohan bedeelegt sech herno och un de Krich géint Mordor, an den Theoden stierft an der Schluecht vun de Pelennorfelder
= Sprooch a Kultur = A Rohan sinn d'Päerd sou wichteg datt si als Membere vun der Famill gëllen. Hire Feinden déi hinnen d'Päerd klauen erweisen d'Rohirrim keen Erbaarmen.
= Bedeitung am J. R. R. Tolkien sengem Wierk = D'Kinnekräich Rohan an d'Rohirrim spillen am Tolkien sengem Wierk eng wichteg Roll. Den Tolkien wollt un hirem Beispill weise wat hätt kënne geschéien, wann d'Englänner sech méi mat Päerd auskannt hätten zur Zäit vum William the Conqueror senger Eruewerung. Den Tolkien huet säi Liewe laang de franséischen Afloss op déi englesch Sprooch, deen zu där Zäit ufänkt, regrettéiert.